Na temelju članka 47. Statuta Općine Bebrina („Službeni vjesnik Brodsko-posavske županije“ broj 02/10 18) i Programa potpora u poljoprivredi na području Općine Bebrina za 2018.godinu, po prethodno pribavljenom pozitivnom mišljenju Ministarstva poljoprivrede (KLASA:404-01/18-01/88, URBROJ:525-07/0191-18-2 od 19. listopada 2018. godine), Općinski načelnik Općine Bebrina, objavljuje

**J A V N I P O Z I V**

**za dodjelu potpora poljoprivrednicima na području**

**Općine Bebrina za 2018. godinu**

Potpore male vrijednosti dodjeljuju se sukladno pravilima Europske Unije o pružanju državne potpore poljoprivredi i ruralnom razvoju propisanim Uredbom komisije (EZ) broj 1408/2013 od 18. prosinca 2013. godine o primjeni članaka 107. i 108. Ugovora o funkcioniranju Europske unije na potpore de minimis u poljoprivrednom sektoru (u daljnjem tekstu: Uredba de minimis).

Potpore podrazumijevaju dodjelu bespovratnih novčanih sredstava iz Proračuna Općine Bebrina u cilju razvoja poljoprivrede na području općine, te davanja potpora u što više segmenata i grana poljoprivredne proizvodnje.

1. **PREDMET JAVNOG POZIVA**

Predmet javnog poziva je podnošenje zahtjeva za dodjelu bespovratnih potpora male vrijednosti u poljoprivredi na području Općine Bebrina u 2018. godini za

1. Poticanje pripreme i provedbe projekata koji će se financirati iz fondova Europske unije sufinanciranjem izrade dokumentacije neophodne za prijavu projekata na natječaj za sredstva europskih fondova
2. **KORISNICI POTPORE I UVJETI ZA ODOBRAVANJE POTPORE**

Dodjelu potpora mogu tražiti poljoprivredna gospodarstva upisana u Upisnik poljoprivrednih gospodarstava sa sjedištem, odnosno prebivalištem na području Općine Bebrina. Korisnik potpore mora biti upisan u Upisnik poljoprivrednih gospodarstava kao nositelj poljoprivrednog gospodarstva.

Prihvatljivi korisnik je onaj koji:

* Ima podmirene sve dospjele obveze prema Općini Bebrina
* Je namjenski utrošio već dodjeljene potpore Općine Bebrina, ukoliko su ostvarene u ranijim razdobljima
* Ispunjava ostale uvjete iz Javnog poziva.

**Potrebna dokumentacija koja se prilaže kod podnošenja zahtjevu za subvenciju:**

1. Popunjeni Obrazac zahtjeva za dodjelu potpora u poljoprivredi
2. Preslika rješenja o upisu u Upisnik poljoprivrednih gospodarstava,
3. Presliku osobne iskaznice – za fizičke osobe,
4. Preslika obrtnice – za obrtnike,
5. Preslika izvatka o upisu u sudski registar - za pravne osobe,
6. Preslika rješenja o registraciji zadruge – za zadruge,
7. Presliku računa o izrađenoj dokumentaciji,
8. Dokaz o plaćanju računa,
9. Preslika kartice žiro-računa s pripadajućim IBAN-om,
10. Izjava o dodijeljenim potporama tijekom tri fiskalne godine,
11. Potvrdu da su izmirene sve obveze prema Općini Bebrina

Podnositelju zahtjeva za potporu koji ima dugovanja prema Proračunu neće se odobriti subvencija.

Korisnik je dužan omogućiti Davatelju potpore kontrolu namjenskog trošenja sredstava potpore. Korisnik koji nenamjenski utroši sredstva, dužan je odobrena sredstva vratiti i gubi pravo slijedećih pet godina na poticajna sredstva Općine Bebrina.

1. **NAČIN I ROKOVI PODNOŠENJA ZAHTJEVA I ISPLATE POTPORE**

Zahtjev za dodjelu potpora se podnosi do **7. prosinca 2018. godine** odnosno do iskorištenja sredstava osiguranih u proračunu. Zahtjeve za potporu zainteresirani mogu dobiti u Općini Bebrina, Bebrina 81, 35 254 Bebrina ili preuzeti na internetskim stranicama [www.bebrina.hr](http://www.bebrina.hr).

Zahtjev za dodjelu potpore dostavlja se Jedinstvenom upravnom odjelu osobno ili poštom na adresu: Općina Bebrina, Bebrina 81, 35 254 Bebrina, s naznakom „Zahtjev za potporom u poljoprivredi“.

Prijave se rješavaju prema redoslijedu zaprimanja, odnosno do utroška planiranih sredstava za proračunsku godinu na koju se poziv odnosi.

Postupak obrade podnesenih zahtjeva provodi Jedinstveni upravni odjel, a odluku o dodjeli potpore na osnovu kojeg će Jedinstveni upravni odjel izvršiti isplatu podnositeljima zahtjeva za potporu donosi Općinski načelnik.

Nepotpuni zahtjevi, nerazumljivi i oni uz koje nije priložena sva dokumentacija tražena za subvenciju, neće se razmatrati.

Potpora se isplaćuje jednokratno do utroška osiguranih sredstava.

Ovaj Javni poziv biti će objavljen na službenoj internetskoj stranici Općine Bebrina, [www.bebrina.hr](http://www.bebrina.hr) i na oglasnim pločama Općine Bebrina, a sve dodatne informacije mogu se dobiti u Općini Bebrina, na telefon 035/433-109, ili putem e-maila: [opcina@bebrina.hr](mailto:opcina@bebrina.hr).

OPĆINA BEBRINA

Klasa: 320-01/18-01/15

Urbroj:2178/02-04-18-1

Bebrina, 28. studeni 2018. godine